Узнімаліся таксама пытанні выкладання асобных прадметаў, у прыватнасці хіміі, фізікі, інфарматыкі, замежных моў і фізічнай культуры. Што датычыць хіміі і фізікі, варта задумацца над тым, як удасканаліць падрыхтоўку настаўнікаў па гэтых дысцыплінах, каб яны змаглі даць вучням неабходныя веды. У плане выкладання замежных моў стаіць задача навучыць дзяцей перш за ўсё размоўнай мове, а інфарматыка і фізічная культура павінны мець практычную накіраванасць.